19/11/2021 | Administración LocalMunicipal
Ames
Resolución definitiva para a concesión de subvencións para as axudas Reactiva Ames dirixidas á creación e consolidación de empresas para o mantemento do emprego e do tecido empresarial local

Por Xunta de Goberno Local extraordinaria e urxente do 15 de novembro de 2021 aprobouse a concesión definitiva das Axudas Reactiva Ames dirixidas á creación e consolidación de empresas para o mantemento do emprego e do tecido empresarial local. RESOLUCIÓN DEFINITIVA PARA A CONCESIÓN DE SUBVENCIÓNS PARA AS AXUDAS REACTIVA AMES DIRIXIDAS Á CREACIÓN E CONSOLIDACIÓN DE EMPRESAS PARA O MANTEMENTO DO EMPREGO E DO TECIDO EMPRESARIAL LOCAL EXPEDIENTE GESTDOC 9405/2021 A Xunta de Goberno Local do día 16 de setembro de 2021 aprobou a convocatoria de subvención e as bases reguladoras da convocatoria de “Axudas Reactiva Ames dirixidas á creación e consolidación de empresas para o mantemento do emprego e do tecido empresarial local” por un importe de 145.000 euros. A dita convocatoria publicouse na Base Nacional de Subvencións (584110) e BOP n.º 181, do 22.09.2021. Finalizada a fase de instrución das solicitudes, reúnese a Comisión de Valoración prevista no artigo 8.4 das bases reguladoras con data de 8 de novembro de 2020. No informe da comisión avaliadora faise constar, tanto as solicitudes desestimadas como excluídas e os motivos de exclusión ou inadmisión. Así mesmo faise referencia as solicitudes admitidas, os criterios de valoración aplicados conforme as bases, a valoración de cada unha das solicitudes, indicando o importe individual concedido tras a aplicación da redución proporcional establecida na base 8.5 da convocatoria. Figura informe de fiscalización favorable da Intervención municipal (informe 500/2021). Por todo o exposto á Xunta de Goberno Local previa delegación do alcalde (decreto 1376/2021), por unanimidade dos seus membros presentes adopta os seguintes acordos: Primeiro. –Conceder as axudas que se relacionan a continuación, a consecuencia da aplicación dos criterios de valoración establecidos no artigo 6 da convocatoria, pola contía que se reflicte no anexo fixada en función da liña subvencionada segundo o previsto nas bases reguladoras, dispoñendo o gasto por un importe total 145.000,00 euros con cargo á aplicación orzamentaria 241.77000 orzamentos para o exercicio 2021. LIÑA I LIÑA II LIÑA III LIÑAS I, II (1) O importe total da subvencións a conceder que resultan da valoración ascende a 184.580 euros. Segundo o establecido na base 8.5 “No caso de que a suma das achegas distribuídas de acordo co indicado neste punto supere o orzamento máximo da convocatoria, todas as achegas determinadas segundo o anterior reparto, experimentaran a correspondente redución proporcional, ata axustárense ao importe máximo da convocatoria. O importe resultante será o incorporado pola Comisión de Valoración á proposta de resolución para a concesión das axudas por persoa beneficiaria.” Segundo. –Excluír e declarar desistidas as solicitudes que se relacionan a continuación, con indicación da causa específica, por non cumprir o requisito de emenda e/ou achega dos documentos preceptivos no prazo establecido, ou ben por non cumprir algún dos requisitos establecidos nas referidas bases. Terceiro. –Os beneficiarios deberán presentar como data límite o 30 de novembro de 2021, na sede electrónica do Concello de Ames toda a documentación xustificativa referida na base 11 da convocatoria. Así mesmo deberán dar cumprimento á base 9.6 da convocatoria, presentando fotografía do cartel, en modelo facilitado polo Concello de Ames a través da sede electrónica, que acredite a publicidade realizada da actividade subvencionada, figurando expresamente nun lugar visible do centro de traballo, logotipo do Concello, así como da publicidade realizada nun lugar preferente da páxina web da empresa, de existir esta. Cuarto. –O prazo para interpoñer o recurso de reposición, ou no seu caso, o contencioso-administrativo, comeza ao día seguinte da publicación da resolución de concesión definitiva no Boletín Oficial da Provincia. Ames, 15 de novembro de 2021. O alcalde José Blas García Piñeiro